שרה אהרוני

שרה אהרוני (נולדה ב-11 באוגוסט 1953 בישראל) היא סופרת ישראלית. שרה אהרוני נולדה במעברת רמתיים בכפר סבא. גדלה והתחנכה בשכונת נווה נאמן בהוד השרון. לאחר נישואיה למאיר אהרוני התגוררה בבאר שבע ומשנת 1986 מתגוררת בכפר סבא. במשך 20 שנה שימשה מורה ומחנכת, מתוכן מנהלת בית ספר יסודי בבאר שבע ורכזת שכבה בחטיבת ביניים אלון בכפר סבא. ארבע שנים הייתה שליחת חינוך מטעם הסוכנות היהודית בקהילה היהודית בלימה, פרו. אהרוני שימשה חברה בוועד המנהל באגודת הסופרים העברים בישראל ושופטת פרסי משרד התרבות לספרי ביכורים וייצגה את ישראל ביריד הספרים הבינלאומי במקסיקו. כמו כן שימשה יו"ר חוג היוצרים כפר סבא והשרון. מתנדבת בקהילה בכפר סבא. יחד עם בעלה, מאיר אהרוני, כתבה והוציאה לאור סדרת ספרי מידע על ישראל, חמישה מהם באנגלית. כתבה שישה ספרי ילדים ושישה רומנים שהיו כולם לרבי מכר. ספרי מידע (כתבה בשיתוף עם בעלה מאיר אהרוני): "מי ומה בשרון", הוצאת מי ומה לתקשורת מקומית בע"מ, 1989 "אישים ומעשים בפתח תקווה והסביבה", הוצאת מקסם, 1991 אישים ומעשים בחיפה והסביבה", הוצאת מקסם, 1993 "אישים ומעשים בראשון לציון", רחובות, נס ציונה והסביבה, הוצאת מקסם, 1995 "אישים ומעשים בגליל ובעמקים", הוצאת מקסם, 1997 "אישים ומעשים בישראל – ספר היובל", הוצאת מקסם, 1998 "ישראל 2000", הוצאת מקסם, 2000 "מי ומה בישראל", הוצאת מקסם, 2003 "תעשייה וכלכלה בישראל", הוצאת מקסם, 2005 "ספר ישראל – 60 שנה למדינה", הוצאת מקסם, 2008 "ספר ישראל – כלכלה וחברה", הוצאת מקסם, 2011 Israel 2000, Miksam, 2000 Israel Directory, Miksam, 2003 Industry & Economy in Israel, Miksam, 2005 Israel Economy & Society – 60 years, Miksam, 2008 Israel – Economy & Society, Miksam, 2011 ספרי ילדים (הוצאת מקסם): "הַדַּיָּג וְהַסִּירָה", מקסם, 2006 "ככָה אֲנִי חוֹשֵׁב", מקסם, 2006 "כָּכָה אֲנִי חוֹשֶׁבֶת", מקסם, 2006 "שְׁתֵי חֲבֵרוֹת", מקסם, 2006 "הַיַּלְדָה שֶׁלֹּא יָדְעָה לְהַגִּיד לֹא", מקסם, 2006 "תַּחֲרוּת הַשָּׂפוֹת, מקסם", 2006 פרוזה " אהבתה של סלטנאת", ידיעות ספרים, 2008, מבוסס על חייה של אמה באיראן בימי השושלת הפהלווית. סיפור אהבה בלתי ממומש על רקע החברה הפטריארכלית באיראן. "כשהשמים התקרבו לאדמה", הוצאת מעריב, 2011, רומן היסטורי על ההתנתקות מגוש קטיף. "אהבתה של גברת רוטשילד", ידיעות ספרים, 2015, רומן היסטורי המגולל את סיפורו של המייסד למשפחת רוטשילד במאה ה-18, דרך עיניה של אשת המייסד. תורגם לספרדית ויצא לאור במקסיקו בהוצאת Penguin Random House ובמדריד בהוצאת Lumen. יצא לאור באנגלית בהוצאת Amazon Crossing. במשך שלוש שנים היה ברשימת רבי המכר של אמזון. יצא לאור בהונגרית בהוצאת I.P.C. MIRROR Könyvek. " שתיקה פרסית", ידיעות ספרים, 2017, רומן היסטורי המביא את סיפור בריחתה של משפחה יהודית בעקבות המהפכה באיראן שהובילה לכינון הרפובליקה האסלאמית ששינתה את פני טהרן ללא הכר. " עד שאיינשטיין בא", ידיעות ספרים, 2022, רומן היסטורי המתאר את דמותו המורכבת ואת חייו המרתקים של אלברט איינשטיין, מגדולי המדענים בכל הזמנים.. "הנערה מח'ומיין", ידיעות ספרים, 2024, רומן היסטורי המתאר את דמותה של נהיד מהעיירה האיראנית ח'ומיין שמגיעה לקיבוץ בישראל ונלחמת על זכותה שלא להיות קורבן לנדר שנדרה אמה להינשא לבן דודה, ומתמודדת עם אתגרים לא מוכרים. 2009- זכתה בפרס ספר הזהב על "אהבתה של סלטנאת". 2014- בעלת אות הוקרה מקרן מיראז' כסופרת האהובה על העדה האיראנית בישראל. 2016- זוכת פרס סטימצקי כסופרת מצטיינת לשנת 2016 על ספרה "אהבתה של גברת רוטשילד".. 2016- זכתה בפרס ספר הפלטינה של ידיעות אחרונות על ספרה "אהבתה של סלטנאת". 2017- זכתה בפרס ספר הזהב על "אהבתה של גברת רוטשילד". 2018- זכתה בפרס ספר הזהב של ידיעות אחרונות על ספרה "שתיקה פרסית". 2019- זכתה בפרס ספר הפלטינה על "אהבתה של גברת רוטשילד". 2020- זכתה בפרס ספר הפלטינה על "שתיקה פרסית". מדיה וקבצים בנושא שרה אהרוני בוויקישיתוף רשימת הפרסומים של שרה אהרוני, בקטלוג הספרייה הלאומית שרה אהרוני, במיזם "סופרים קוראים" של המרכז לספריות וספרות בישראל טל ליברגל קדר, הכאב של רוטשילד: שרה אהרוני חושפת טרגדיה שההיסטוריה שכחה, באתר ynet, 5 בינואר 2016 רותי זוארץ, ‏הסופרת שעלילת הרומן הראשון שלה מתרחשת באיראן, באתר מעריב אונליין, 6 ביוני 2016 ליאת רון, ‏"הסיפור ההוא של אמא שלי הפך אותי לסופרת שיושבת מול אמזון הענקית", באתר גלובס, 22 בנובמבר 2019 שרה אהרוני, דף שער בספרייה הלאומית שרה אהרוני, בלקסיקון הספרות העברית החדשה יעל יפה, הסופרת שרה אהרוני, באתר tzomet-kfs, ‏15 ביוני 2017 הסיפור של סבתא שרה אהרוני - הקשר הרב דורי, באתר הקשר הרב דורי, ‏2 באפריל 2021 אורנית עצר, כשהשמים התקרבו לאדמה, באתר ערוץ 7, 9 באוגוסט 2011 "שתיקה פרסית": איראן בעיניים יהודיות, באתר ynet, 27 במאי 2017 מזל טלבי לוי, השקה של הרומן 'עד שאיינשטיין בא', באתר SchokenGroup, ‏5 בספטמבר 2022 לקריאת הפרק הראשון באתר סטימצקי, באתר www.steimatzky.co.il לפי זוכי פרס סטימצקי לסופרים הנמכרים ביותר בשנת 2016: דורית רביניאן, שרה אהרוני, אמיר גוטפרוינד (ז"ל), באתר הכנסת שרה אהרוני - מרכז הספר והספריות | ICL, באתר מרכז הספר והספריות | ICL, ‏3 בundefined 2016 "שתיקה פרסית" של שרה אהרוני – זכה בספר הזהב > השרון פוסט | חדשות השרון, ‏3 בנובמבר 2018